《答李泉州元善》
宋代·刘克庄

平生陈无己，白首欠吟债。
未尝交马吕，况肯见章蔡。
附热生可交，中寒死亦快。
吾方尚此友，巾车与同载。
前瞻有膺滂，却顾有融泰。
要当坚一壁，讵可立两界。
怒乎行谊夸，希也名节坏。
史君惠良箴，下走敢不拜。
怀哉道义交，异彼姑息爱。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。